Diari Oficial de la Generalitat Valenciana


Sumari del DOGV 9819, del 02-04-2024 (2024/2760)

Extracte de la Resolució de 25 de març de 2024, de la Conselleria d'Educació, Universitats i Ocupació, per la qual es convoquen beques per a l'alumnat que realitzarà estudis en els centres associats de la Universitat Nacional d'Educació a Distància en la Comunitat Valenciana durant el curs acadèmic 2022-2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9819

Data del DOGV
:   02-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2760


Data del document
:   25-03-2024

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital

Extracte de la Resolució de 25 de març de 2024, de la Conselleria d'Educació, Universitats i Ocupació, per la qual es convoquen beques per a l'alumnat que realitzarà estudis en els centres associats de la Universitat Nacional d'Educació a Distància en la Comunitat Valenciana durant el curs acadèmic 2022-2023. [2024/2760]  
  
BDNS (identif.): 751583.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/751583)  
  
Primer. Persones Beneficiàries i estudis compresos  
Podrà sol·licitar beca l'alumnat que no haja complit 55 anys en la data de finalització del termini de presentació de les sol·licituds d'ajuda a l'estudi i que curse estudis universitaris en els centres associats de la UNED situats en la Comunitat Valenciana.  
No s'inclou en esta orde el curs d'accés a majors de 25 anys, ni exempcions ni ajudes per a la realització d'estudis de màster ni els corresponents al tercer cicle o doctorat, estudis d'especialització ni estudis conduents a l'obtenció de títols propis de la UNED.  
  
  
Segon. Objecte i finançament  
Convocar per al curs acadèmic 2023-2024 beques per a l'alumnat que vaja a realitzar estudis universitaris oficials de grau en els centres associats de la Universitat Nacional d'Educació a Distància (d'ara en avant UNED) situats en la Comunitat Valenciana.  
Les subvencions contingudes en la present convocatòria es concediran amb càrrec als pressupostos de la Generalitat per a l'any 2024, per un import global màxim de 75.000,00 euros, aplicació pressupostària C40096439.422E00.4, línia de subvenció S0225 del subprograma pressupostari «Universitat i Estudis Superiors», contemplada en la Llei de pressupostos de la Generalitat per a 2024.  
  
Tercer. Bases reguladores  
Ordre 74/2016, de 23 de novembre, de la Conselleria d'Educació, Investigació, Cultura i Esport, per la qual s'establixen les bases reguladores per a la concessió de les beques per a l'alumnat que vaja a realitzar estudis en els centres associats de la UNED en la Comunitat Valenciana (DOGV 7926, 28.11.2016). El text complet pot consultar-se en la següent adreça: https://ceice.gva.es/va/web/universidad/becas-uned  
  
  
Quart. Naturalesa i quantia de la beca  
La beca consistirà en l'exempció del pagament de l'import dels crèdits matriculats per l'alumnat en primera matrícula. Este import serà el que establix l'Ordre UNI/900/2023, de 4 de juliol, per la qual es fixen els preus públics pels servicis acadèmics universitaris i altres servicis en la Universitat Nacional d'Educació a Distància per al curs 2023-2024 (BOE 181, 31.07.2023).  
  
Quint. Termini i forma de presentació telemàtica de les sol·licituds  
El termini de presentació de sol·licituds telemàtiques serà d'un mes, a partir de l'endemà de la publicació de la convocatòria en el Diari Oficial de la Generalitat Valenciana.  
En el supòsit de presentar la persona sol·licitant més d'una sol·licitud es considerarà vàlida l'última presentada.  
  
València, 25 de març de 2024.- El conseller d'Educació, Universitats i Ocupació: José Antonio Rovira Jover.